תמונה 
תמונה מטושטשת אני לא זוכרת, בת כמה הייתי; מיטת קומותיים קומה עליונה, פנים אל הכר ובכיתי; הלוואי והיו כאן סודות לפעמים, ואולי לא הייתי שומעת; ואחר כך גדלתי כדי להבין, את מה שהיום כבר יודעת; תמונה מתחלפת אני תלמידה, חורטת בעיפרון חד; ירוק מתחלף אל העץ שמתחת, חושפת לאט שם אחד; שם אחד או אחר ואינני זוכרת, מכל השמות שהרי -; כבר היו לפניו שירבוטים במחברת, ויבואו שמות אחרי; קח את הכאב הזה ותן לי הקלה,; לשכב לבד עכשיו בעייפות גדולה; על המיטה הרחבה,; ולא לכתוב יותר שירים על אהבה; זה סוף הצבא, ואני משקרת כדי שייתנו לי לצאת; בשלושה אוטובוסים ואז לגלות שהוא לא מחכה באמת; ואחרי שעברו עוד כמה חודשים, פתאום לקבל מתנה; הנה אני שנשארתי וזה שהלך, על החוף צוחקים בתמונה; קח את הכאב...; תמונה אחרונה כשאני מתעוררת, מעוד לילה בלי מנוחה; אני לא מסתכלת לך בעיניים, מתלבשת מהר נבוכה; אל תביט אלי ככה לא אל תחבק, ואולי כבר עדיף לוותר; כי כל לילה אני ישנה לידך, וחולמת על מישהו אחר; קח את הכאב...; 